Deputatul PSD Radu Cristescu a transmis vineri un mesaj dur după ce a văzut că fostul prefect de Gorj Ilie Morega a condus iar fără permis. Intre timp, Morega a scăpat doar cu arest la domiciliu. Judecătorii au refuzat arestarea lui preventivă.
"Opriți dementul pînă nu omoară pe cineva!
În România chiar nimeni nu poate proteja cetățenii de nebuni? Chiar au toți șmecherii imunitate?? Citesc că fostul prefect de Gorj Dan Ilie Morega a comis aseară un accident cu mașina, din fericire fără victime. E la al șaselea dosar penal pentru conducere fără permis, dar nimic nu îl oprește, pare de neatins. Oameni buni, băgați nebunul în cămașa de forță și internați-l, dacă e adevărat că e "inapt medical" pentru condus. Iar dacă e zdravăn, puneți-i cătușe și trimiteți-l la zdup, unde îi e locul, și asta repede, pînă nu omoară pe cineva….", a scris Cristescu pe pagina sa de Facebook.